SCB Financial Markets คาดกรอบเงินบาทวันนี้ 36.50-36.70 บ./ดอลลาร์
SCB Financial Markets คาดเงินบาทวันนี้ (20 ก.ค.65) เคลื่อนไหวกรอบ 36.50-36.70 บ./ดอลลาร์ อ่อนค่าตามทิศทางเงินดอลลาร์สหรัฐ
SCB Financial Markets คาดเงินบาทวันนี้ (20 ก.ค.65) เคลื่อนไหวกรอบ 36.50-36.70 บ./ดอลลาร์ อ่อนค่าตามทิศทางเงินดอลลาร์สหรัฐ
20 ก.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (20 ก.ค.65) เคลื่อนไหวในกรอบ 36.50-36.70 บาท/ดอลลาร์ ค่าเงินบาทยังคงปรับตัวอ่อนค่าตามทิศทางเงินดอลลาร์สหรัฐ
โดยตลาดพันธบัตรสหรัฐเกิดภาวะอัตราผลตอบแทนกลับทิศทาง (inverted yield curve) เนื่องจากความกังวลว่าเศรษฐกิจจะได้รับผลกระทบจากการที่ธนาคารกลางสหรัฐ (Fed) เร่งปรับขึ้นอัตราดอกเบี้ยเพื่อสกัดเงินเฟ้อ หลังตัวเลขดัชนีราคาผู้บริโภค (CPI) พุ่งขึ้นเกินคาดในเดือนมิถุนายน
ขณะที่ตลาดยุโรปมีข่าวดีเรื่องท่อส่งก๊าซนอร์ดสตรีม 1 จากรัสเซียไปยังยุโรปจะเปิดดำเนินการตามกำหนด ซึ่งส่งผลคลายความกังวลเรื่องวิกฤตพลังงานในยุโรป รวมทั้งคาดว่าธนาคารกลางยุโรป (ECB) จะปรับขึ้นอัตราดอกเบี้ย 0.50% ในวันพฤหัสบดีนี้